روسیانین مزدور "واگنر" قروپونون قوروجوسو یوگنی پریگوجین روسیا قوشون‌لاری‌نین یئرلرینی اوکراینایا ساتماغی تکلیف ائدیب.
امریکانین واشنگتن پست قزئتی یوگنی پریگوجین فوریه‌نین 24-دن روسیا ایشغالینا قارشی موباریزه آپاران اوکراینایا تکلیف ائتدیگینی یازیب.
قزئتین خبرینه گؤره، یوگنی پریگوجین‌نین اوکراینانین باخموت بؤلگه‌سیندن قوشون‌لارینی چیخارماسی مقابیلینده ژانویه آییندا روسیا قوه‌لری‌نین موضع لری حاقیندا معلومات ساتماغی تکلیف ائتدیگی و بو تکلیفین اوکراینا کشفیات خیدمتی ایله علاقه‌لری واسیطه‌سیله ائدیلدیگی بیلدیریلیر.
اوکراینانین بو تکلیفی رد ائتدیگی یازیلیب.
روسیا پرزیدنتی ولادیمیر پوتینله یاخین‌لیغی ایله تانینان واگنر اوردوسونون باشچی‌سی یوگنی پریگوجین اؤتن هفته یایدیغی سس‌لی مئساژدا بیلدیریب کی، او و عسگرلری بؤلگه‌نی ترک ائتسه‌لر، ساتقین ساییلا‌جاق‌لار.
